
របាយការណ៍ ខែមេសា
ពីថ្ងៃទី០១ ដល់ថ្ងៃទី៣០ ខែមេសាឆ្នាំ២០២២
I. អំពីកម្លាំង 
          កំលាំងសរុប ០៦នាក់(ស្រី០១នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០១ ខែមេសា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ( អ.អ.ផ ) បានអញ្ជើញចូលរួមកិច្ចប្រជុំលើកទី៣ នៃអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ក្រោមអធិបតីភាព ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ និងជាប្រធាន អ.អ.ផ។ កិច្ចប្រជុំនេះបានធ្វើឡើងនៅសណ្ឋាគាររ៉េស៊ីដង់សុខាភ្នំពេញ គឺដើម្បីពិនិត្យ និងពិភាក្សាលើសេចក្តីព្រាងរបាយការណ៍ជុំទី៩របស់កម្ពុជា ដើម្បីដាក់ជូនមហាសន្និបាតរបស់ក្រុមការងារហិរញ្ញវត្ថុ (FATF)​ ព្រមទាំងដោះស្រាយបញ្ហាប្រឈមនានា និងលើកទិសដៅអនុវត្តបន្ត។ កិច្ចប្រជុំនេះក៏មានការអញ្ជើញចូលរួមពីអនុប្រធាន និងសមាជិកនៃ អ.អ.ផ. ដែលអញ្ជើញមកពីក្រសួង-ស្ថាប័នពាក់ព័ន្ធនឹងការងារប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យ។
· ថ្ងៃទី០៥ ខែមេសា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំពិភាក្សាស្តីពីករណីស្ត្រីពពោះជំនួសដែលត្រូវបានបញ្ជូនមកពីប្រទេសវៀតណាម តាមប្រព័ន្ធវីដេអូ(Zoom) ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពីឯកឧត្តមប្រធានសាលាដំបូងរាជធានីភ្នំពេញ ឯកឧត្តមព្រះរាជអាជ្ញារង លោកជំទាវ ឧត្តមសេនីយ៍ឯក វេជ្ជបណ្ឌិតអគ្គលេខាធិការនៃអគ្គលេខាធិការដ្ឋាន គ.ជ.ប.ជ ឯកឧត្តម លោកជំទាវអគ្គលេខាធិការរង ប្រធានក្រុមជំនួយកិច្ចការ ឯកឧត្តមប្រធាន អនុប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន លោកស្រីប្រធាននាយកដ្ឋានប្រឆាំងការជួញដូរមនុស្ស និងសមាហរណកម្មជនរងគ្រោះ ក្រសួងសង្គមកិច្ច អតីតយុទ្ធជន និងយុវនីតិសម្បទាផងដែរ។
· ថ្ងៃទី០៧ ខែមេសា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ថ្នាក់ដឹកនាំ និងមន្ត្រីក្រុមជំនួយកិច្ចការរអនុវត្តច្បាប់ទាំងអស់ បានអញ្ជើញចូលរួម ពីធីផ្សព្វផ្សាយរបាយការណ៍ជាតិស្តីពីការងារប្រយុទ្ធប្រឆាំងអំពើជួញដូរមនុស្សឆ្នាំ២០២១ និងទិសដៅការងារឆ្នាំ២០២២ របស់គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស នៅសាលប្រជុំវិទ្យាស្ថានជាតិអប់រំ ក្រោមអធិបតីភាព សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) ។ ពិធីនេះក៏មានការអញ្ជើញចូលរួមពី ឯកឧត្តម លោកជំទាវរដ្ឋមន្ត្រី ឯកឧត្តម លោកជំទាវ រដ្ឋលេខាធិការ អនុរដ្ឋលេខាធិការ អគ្គស្នងការនគរបាលជាតិ អគ្គនាយក អគ្គលេខាធិការ អភិបាល អភិបាលរងរាជធានី-ខេត្ត ស្នងការ ស្នងការរង ប្រធាន អនុប្រធាននាយកដ្ឋាន ឯកអគ្គរដ្ឋទូត តំណាងអង្គការដៃគូ និងអ្នកពាក់ព័ន្ធជាច្រើនរូបផងដែរ។ ​
· ថ្ងៃទី២0 ខែមេសា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ ( អ.អ.ផ ) ​ បានអញ្ជើញចូលរួមវគ្គបណ្តុះបណ្តាលតម្រង់ទិសអំពីការងារវាយតម្លៃហានិភ័យថ្នាក់ជាតិ តាមប្រព័ន្ធវីដេអូហ្សូម(ZOOM) ​ក្រោមអធិបតីភាព លោកជំទាវ សាយ សំអាត ប្រធានអង្គភាពស៊ើបការណ៍ហិរញ្ញវត្ថុកម្ពុជា។ កិច្ចប្រជុំនេះ ក៏ទទួលបានការអញ្ជើញចូលរួមពីឯកឧត្តម លោកជំទាវ លោក លោកស្រី ដែលអញ្ជើញមកពីក្រសួង-ស្ថាប័នពាក់ព័ន្ធនឹងការងារប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យ និងតំណាង World Bank ផងដែរ។
· ថ្ងៃទី២៥ ខែមេសា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំបច្ចេកទេសបន្ត ដើម្បីពិនិត្យខ្លឹមសារ ស្តងដានៃនីតិវិធីប្រតិបត្តិសម្រាប់កិច្ចសហប្រតិបត្តិការក្នុងការអនុវត្តច្បាប់(SOP)​ រវាងកម្ពុជា-ថៃ នៅសណ្ឋាគារអូឡាំព្យាស៊ីធី ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពី លោកជំទាវអគ្គលេខាធិការ ឯកឧត្តម លោកជំទាវអគ្គលេខាធិការរង គជបជ ទីប្រឹក្សាគជបជ ឯកឧត្តម លោកជំទាវ លោក លោកស្រី តំណាងអគ្គស្នងការដ្ឋាននគរបាលជាតិ ក្រសួងការងារ និងបណ្តុះបណ្តាលវិជ្ជាជីវៈ ក្រសួងការបរទេស និងសហប្រតិបត្តិការអន្តរជាតិ ក្រសួងសង្គមកិច្ច អតីតយុទ្ធជន និងយុវនីតិសម្បទា តំណាងអង្គការដៃគូ និងអ្នកពាក់ព័ន្ធជាច្រើនរូបផងដែរ។ 

III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែផល្គុន ឆ្នាំថោះ បញ្ចស័ក ព.ស២៥៦៦
រាជធានីភ្នំពេញ ថ្ងៃទី.............ខែមេសាឆ្នាំ២០២២
ប្រធានក្រុមជំនួយកិច្ចការ


	                             	បានឃើញ និងគោរពជូន
លោកជំទាវឧត្តមសេនីយ៍ឯក អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែផល្គុន ឆ្នាំថោះ បញ្ចស័ក ព.ស២៥៦៦
រាជធានីភ្នំពេញ ថ្ងៃទី.............ខែមេសាឆ្នាំ២០២២
អគ្គលេខាធិការរង

